Ǹdə ǒ dzoge yǎ fɔ̄ɔ̄ ńnam woe a, ndá Yákɔb a ! Bəmvigí yā ńtólē dzób bā bádzála ǹnam, miǹgəngáŋ myânyugudu anə́ Filísta, bɔ́n bə́dzín ezɔ̌b ezɔ̌b ! 7Ǹnam ó nə ǹdzyéán ai mɔní ai mvɔ́d: abím akúmá, təge ai ǹnyie ! Ǹnam wáfūguzu ai bikabilí, bikálíg bí nə təge ai táŋ; 8ǹnam ó man yǎ dzyé ai bivəgələ, éḿbɔ̄ bá bákə̄ bálúmbū á sí nə́ bálugu bisíé yā mɔ́ mábán, é byə́m mənyǔ yā mɔ́ mábán mə́ ngákom. 9Bâyəan hḿ fɔ̄ɔ̄ lúmbū á sí, bod bə́ dzɔ̄díbán, tə nâ ó dzu bɔ́ ! 10Kələ́ nyî á ńkōm étēde, dzə́ŋə́ ásoé á sí étēde mbádága ángōndō dúmá Ǹtondôbə, mbádága məsǐs yā átī díé. 11Məbún mə́ mod mâyi sulan á sí, bod mə́ndóg bâyi dzɔdiban: və Ǹtondôbə etám énye ǎ yi dɔ ámǒs tē, 12amú ǹgúmā amǒs wâzu ású Ńtondôbə Ngul Mə́sə, á mə̄bún mə́sə ai ebyandí ésə byâyi ku, bí dzɔ̄díbán;